**Maatalouden polttoainesäiliöt- tilaisuuden yhteydessä esitettyjä kysymyksiä ja niihin annetut vastaukset:**

* Pitääkö säiliössä olla valuma-allas vai ei? Ja minkä kokoinen valuma-allas säiliössä pitää olla?
Vastaus: Vuodonhallinnan suhteen vaihtoehtoja ovat kaksivaippainen säiliö, yksivaippainen säiliö suoja-altaassa tai yksivaippainen säiliö, jossa kiinteä tai avoin valuma-allas, joka kattaa säiliön koko tilavuuden (100–110 %).
* Kuinka paljon saa varastoida polttonestettä ilman kemikaali-ilmoitusta viranomaisille?
Vastaus: Alle 10 tonnia, joka on noin 12 m3. Säiliöiden pitää kaikissa tapauksissa olla kuitenkin standardin mukaisia.
* Miten ja kuinka usein säiliö tulee tarkastaa?

Vastaus: Kaikki säiliöt tulee tarkastaa säännöllisesti (huolehtimisvelvollisuus). Vastuu tarkastuksesta ja säiliön kunnossapidosta on säiliön omistajalla tai haltijalla.

Tärkeillä pohjavesialueilla sijaitsevat yksivaippaiset maanalaiset säiliöt pitää tarkastaa ensimmäisen kerran 10 vuoden päästä käyttöönoton jälkeen ja sen jälkeen kuntoluokkien (A-C) mukaan. Säiliötarkastuksen saa suorittaa ainoastaan turvallisuus- ja kemikaaliviraston hyväksymä tarkastusliike. D-luokan säiliö on poistettava välittömästi käytöstä.

Kunnan ympäristönsuojelumääräyksissä voidaan antaa erityismääräyksiä säiliöiden tarkastuksista tärkeillä pohjavesialueilla.

* Pitääkö säiliössä olla laponesto? Mitä laponestolla tarkoitetaan?
Vastaus: Kaikissa farmarisäiliöissä pitää olla laponesto. Laponestolla tarkoitetaan sitä, että jos täyttöletku putoaa maahan, säiliön sisältö ei pääse valumaan maahan. Varusteet sijoitetaan lukittavaan kaappiin tai vastaavaan.

Laponesto voidaan toteuttaa esimerkiksi:

1. sähköpumppu varustettuna laponestolla, jonka voi todeta tarvittaessa pumpun dokumenteista

2) käsipumppu varustettuna paluuputkella

* Tyyppikilven tulee olla standardin (SFS 2733) mukainen metallikilpi. TUKES:n hyväksymä tarkastuslaitos leimaa tyyppikilven.
* Mistä saa ostettua säiliöön varoitustarrat?

Vastaus: Tarroja saa ostettua esimerkiksi koneyrittäjien liitosta ja alan liikkeistä

* Mitkä asiat säiliöstä pitää ulkoisesti näkyä?

Vastaus: Säiliön pakolliset varusteet on selvitetty esimerkiksi Vastuu farmarisäiliöstä- tiedotteessa.

* Mitä tehdä jos säiliössä ei ole tyyppikilpeä?

Vastaus: Säiliössä tulee olla aina tyyppikilpi. Jos sitä ei ole säiliö pitää vaihtaa uuteen tai tarkastuttaa Tukesin hyväksymällä tarkastuslaitoksella (Inspecta ja Dekra).

* Mikä on eri viranomaisten (pelastusviranomainen/ympäristöviranomainen) työnjako säiliöiden valvonnan suhteen?
Vastaus: Ympäristöviranomainen valvoo ympäristölupamääräysten ja ympäristönsuojelumääräysten noudattamista valvontasuunnitelman mukaisesti. Ympäristöviranomainen tarkastaa polttoaineen varastoinnin ja käsittelyn asianmukaisuuden ja kirjaa huomiot mahdollisista puutteista. Tarvittaessa otetaan yhteyttä pelastusviranomaiseen.

Pelastusviranomainen käy maatiloilla oman valvontasuunnitelmansa mukaisesti. Pelastusviranomainen valvoo vaarallisten kemikaalien vähäistä varastointia ja käsittelyä. Ainoastaan pelastusviranomainen voi antaa tästä poikkeuksia säädösten puitteissa.

Myös pelastusviranomaisen ja ympäristöviranomaisen yhteistarkastukset ovat mahdollisia.

* Jos tilalla on hyväkuntoinen yksivaippainen säiliö tiiviillä kantavalla alustalla ja varusteet (laponesto ja ylitäytönestin) ovat kunnossa, niin mitä vuodonhallinnalta edellytetään tällaisessa tapauksessa?
Pelastusviranomainen voi edellyttää vuodonhallinnalta jälkikäteen rakennettavaa suoja-allasta katoksessa.
* Kuinka kauan tilalle annetaan aikaa korjata tilanne, esim. laponeston tai ylitäytönestimen suhteen?
Mikäli yhteet ovat valmiina, asentaminen voidaan tehdä suhteellisen nopealla aikataululla. Jos ylävaippaan joudutaan tekemään pieniä muutoksia, ne tehdään tarkastuksen yhteydessä, jolloin säiliö tyhjennetty ja puhdistettu. Työn suorittajalla on oltava riittävä ammattitaito ja tehdyistä toimenpiteistä on laadittava pöytäkirja.
* Nokkavipuliittimellä varustettu täyttöyhde on pakollinen uusiin säiliöihin, joissa on riittävän suuri ilmaputki nimellissuuruus vähintään (DN 50). Mikäli vanhaan säiliöön aiotaan asentaa nokkavipuliitin on myös ilmaputken oltava riittävän suuri, jotta säiliö ei vaurioidu.
* Kaupungeilla ja kunnilla erilaisia käytäntöjä sekä ympäristömääräyksiä. Voisiko niitä yhtenäistää?

Ympäristönsuojelumääräykset laaditaan alueellisten erityispiirteiden mukaisiksi (esimerkiksi pohjavesialueet).

Ympäristönsuojelumääräyksiä päivitetään säännöllisin väliajoin, jolloin voidaan myös tarkistaa farmarisäiliöitä koskevat määräykset ajan tasalle.

* Onko ylitäytönestin pakollinen ja miksi on tai ei ole?

Vastaus: Ylitäytönestin on pakollinen, jos se edellytetään ympäristöluvissa tai ympäristönsuojelumääräyksissä. Jos säiliö on tehty SFS 2733 standardin mukaan (selviää tyyppikilvestä), niin niillä säiliöillä ei ole vaadittu vielä ylitäytönestintä.

* Mitä pelastusviranomainen katsoo käydessään tarkastuksella maatilalla?

Vastaus: Pelastusviranomainen katsoo farmarisäiliön standardinmukaisuuden (tyyppikilpi), rakenteelliset asiat, varusteet, sijoittelun (mukaan lukien tankkauspaikan tiiveys) ja säiliön vuodonhallinnan.

Mikäli ympäristöviranomainen havaitsee edellä mainituissa puutteita, hän voi olla yhteydessä paikalliseen pelastusviranomaiseen.

* Mitä standardeja farmarisäiliöihin liittyy?
Vastaus: Standardi SFS 2733 on edelleen voimassa.
* Säiliön pinnoittamisesta tunnuttiin olevan montaa eri mieltä. Joidenkin kuntien ympäristönsuojelumääräyksissä pinnoittaminen on kielletty. Meillä Kanta-Hämeessä pelastuslaitos toivoo asiaan yhtenäistä linjaa. Olisiko pinnoittamiseen mahdollista saada valtakunnallinen ohjeistus/suositus/säädös?

Vastaus: Säädöksissä ei ole kielletty pinnoittamista lasikuidulla. Ongelmana on se, että lasikuitupinnoitteen tekeminen vaatii suurta huolellisuutta ja ammattitaitoa (huolellinen hiekkapuhallus, säiliön korjaus, pinnoitteen pitkä kuivumisaika, yms.).

Tarkoitus on säätää uusi asetus, jonka pohjalta Tukes voi antaa ohjeita lasikuidulla pinnoittamisesta tai sen kieltämisestä.

* Onko polttoainesäiliön säilömateriaalille erityisiä vaatimuksia, esim. soveltuuko alumiinisäiliö polttoaineiden varastointiin? Onko mahdollisesti tyyppihyväksyttyjä alumiinisia polttoainesäiliöitä käytössä ja millaisin kokemuksin?

Vastaus: Standardeissa säiliöt valmistetaan etupäässä teräksestä. Muiden materiaalin käytössä materiaalia verrataan teräkseen. Säiliön muu materiaali vaatii erillisen tyyppihyväksynnän ja sen lisäksi tulee tarkastukset. Erityisiä materiaalivaatimuksia ei ole, jos säiliö on tyyppihyväksytty (esim. alumiinisäiliön tyyppihyväksyntä)

* Tulisiko säiliön ympärille asennetussa ”tuulettuvassa” valuma-altaassa ja/tai kiinteästi säiliöön hitsatussa polttoainesäiliössä olla tarkastusyhde tms. keino mahdollisen vuodon havaitsemiseksi välitilasta?

Vastaus: Keino välitilan tarkastamiseksi on oltava. Farmarisäiliöissä tulee olla vesitysyhde eli pohjaproppu tai tarkastusikkuna, josta havaitaan säiliön mahdollinen vuoto välitilaan.